เหยื่อคดีอาญาเฮ ครม.ไฟเขียวจ่ายเยียวยา 176 ล้าน คดี บิลลี่ ได้ด้วย 
สมศักดิ์ เผย ครม.อนุมัติงบเยียวยาเหยื่อคดีอาญา 4,000 ราย วงเงิน 176 ล้านบาท บิลลี่ ได้ด้วย 1.4 แสน บาท จ่อแถลงปมเลิกกำไลอีเอ็ม หรือไม่ 20 ก.ย.นี้ ไม่กังวลฝ่ายค้านอภิปราย เชื่อหลายเรื่องจะชัดเจนขึ้น ครบทุกรส,เมื่อวันที่ 17 ก.ย.62 ที่ทำเนียบรัฐบาล ,นายสมศักดิ์ เทพสุทิน, รมว.ยุติธรรม (ยธ.) กล่าวภายหลังการประชุมคณะรัฐมนตรี (ครม.) ว่า ที่ประชุม ครม. เห็นชอบกรณีกระทรวงยุติธรรมเสนอขอรับการสนับสนุนงบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อเป็นค่าตอบแทนผู้เสียหาย ค่าทดแทน และค่าใช้จ่าย แก่จำเลยในคดีอาญา จำนวน 176 ล้านบาท เพื่อ,เยียวยาผู้เสียหายในคดีอาญา, โดยเงินจำนวนนี้ขอรับจากสำนักงบประมาณภายใน 1 สัปดาห์ จากนั้นต้องจ่ายให้กับผู้ที่จะได้รับประโยชน์แต่ละราย รวม 4,000 รายที่เหลืออยู่ รวมไปถึงการเยียวยาครอบครัวของ นายพอละจี รักจงเจริญ หรือบิลลี่ แกนนำกะเหรี่ยงบ้านบางกลอย ต.ห้วยแม่เพรียง อ.แก่งกระจาน จ.เพชรบุรี ประมาณ 140,000 บาท เนื่องจากในวาระปกติกระทรวงได้ใช้งบประมาณหมดไปแล้ว แต่เรื่องนี้เป็นความกรุณาของนายกรัฐมนตรีที่เห็นความสำคัญ เร่งรัดให้รีบจ่ายและดำเนินการให้ทัน ถือเป็นภารกิจของกระทรวงยุติธรรมและสำนักงบประมาณ จะต้องบูรณาการเพื่อทำงานให้ทัน ซึ่งในวันที่ 30 ก.ย.นี้จะต้องจ่ายให้หมดทุกราย,กระทรวงยุติธรรมและรัฐบาลไม่ทิ้งเหยื่ออาชญากรรม ซึ่งนายกรัฐมนตรีเมื่อเห็นเรื่องดังกล่าว ก็ได้เร่งรัดทันที โดยไม่ต้องอธิบายเหตุผลใดมากมาย และนายกรัฐมนตรีได้กำชับให้กระทรวงทำให้ทันที ซึ่งต้องขอบคุณนายกรัฐมนตรี นายสมศักดิ์ กล่าว,เมื่อถามถึงความคืบหน้ากรณีการยกเลิกสัญญาเครื่องควบคุมและติดตามตัวด้วยระบบอิเล็กทรอนิกส์ หรือ กำไลอีเอ็ม ที่มีการร้องเรียนว่า การจัดซื้อผิดสเปก สัญญาณไม่แจ้งเตือน เมื่อกำไลถูกถอดทำลาย นายสมศักดิ์ กล่าวว่า ในเรื่องนี้ตนจะแถลงข่าวเพื่อความชัดเจนภายในสัปดาห์นี้ ,โดยกำลังหาวันที่เหมาะสม เพื่อทำให้ชัดเจนในเรื่องการยกเลิกหรือไม่ยกเลิก เรื่องของการชดเชยอะไรอย่างไรจะต้องชัดเจน ซึ่งอาจจะเป็นในวันที่ 20 ก.ย.นี้ ซึ่งขอรอประเด็นกฎหมายอีกนิดหน่อย.,นอกจากนี้ นายสมศักดิ์ ในฐานะแกนนำพรรคพลังประชารัฐ (พปชร.) กล่าวถึงการอภิปรายทั่วไปโดยไม่ลงมติตามมาตรา 152 ในวันที่ 18 ก.ย.นี้ ว่า ไม่มีความกังวลแต่อย่างใด เพียงแต่เป็นระเบียบวาระที่เกี่ยวข้องกับรัฐธรรมนูญ ที่จะต้องถาม-ตอบกันไปตามปกติ เชื่อว่าในวันที่ 18 ก.ย.นี้ ทุกอย่างจะทำให้มีความชัดเจนในหลายๆเรื่อง ครบทุกรส
สมศักดิ์ เผย ครม.อนุมัติงบเยียวยาเหยื่อคดีอาญา 4,000 ราย วงเงิน 176 ล้านบาท บิลลี่ ได้ด้วย 1.4 แสน บาท จ่อแถลงปมเลิกกำไลอีเอ็ม หรือไม่ 20 ก.ย.นี้ ไม่กังวลฝ่ายค้านอภิปราย เชื่อหลายเรื่อง
สมศักดิ์ เทพสุทิน,รมว.ยุติธรรม,เงินเยียวยา,เหยื่อคดีอาญา,เงินทดแทน,ข่าวทั่วไป